มารีโอ อันเดรตตี

**มารีโอ กาบรีเอเล อันเดรตตี** (; เกิด 28 กุมภาพันธ์ ค.ศ. 1940) เป็นอดีตนักแข่งรถและนักธุรกิจชาวอเมริกัน เคยเข้าร่วมการแข่งขันฟอร์มูลาวันตั้งแต่ฤดูกาล  ถึง  และการแข่งขันอินดีคาร์ตั้งแต่ฤดูกาล 1964 ถึง 1994 อันเดรตตีเป็นแชมป์โลกฟอร์มูลาวันประเภทนักขับหนึ่งสมัยในฤดูกาล  กับโลตัส และชนะการแข่งขันกรังด์ปรีซ์ 12 รายการตลอด 14 ฤดูกาลแข่งขัน อันเดรตตีมีผลงานการแข่งรถล้อเปิดในสหรัฐอเมริกาเป็นตำแหน่งแชมป์อินดีคาร์สี่สมัย และชนะการแข่งขันอินเดียแนโพลิส 500 ของฤดูกาล 1969 พร้อมทั้งมีผลงานการแข่งรถสต็อกคาร์เป็นชัยชนะในการแข่งขันเดย์โทนา 500 ประจำปี 1967 และผลงานการแข่งขันทดสอบความทนทานเป็นชัยชนะในการแข่งขัน 12 ชั่วโมง ซีบริง สามครั้ง

อันเดรตตีเกิดที่ราชอาณาจักรอิตาลี โดยเขาและครอบครัวต้องพลัดถิ่นจากอิสเตรียระหว่างการอพยพของชาวอิสเตรียและชาวแดลเมเชีย จนท้ายที่สุดก็ได้ย้ายมาตั้งถิ่นฐานใหม่ที่นาซาเรท รัฐเพนซิลเวเนียใน ค.ศ. 1955 เขาเริ่มแข่งรถเดิร์ตแทร็กร่วมกับน้องชายฝาแฝด อัลโด ในสี่ปีถัดมา และเลื่อนขึ้นสู่การแข่งรถล้อเปิดชิงแชมป์ระดับประเทศของสโมสรรถยนต์สหรัฐอเมริกา (ยูเอสเอซี) ในฤดูกาล 1964 เขาได้รับตำแหน่งแชมป์สโมสรติดต่อกันในฤดูกาล 1965 และ 1966 และอันดับรองชนะเลิศในฤดูกาล 1967 และ 1968 เขายังแข่งรถสต็อกคาร์ในช่วงแรกของอาชีพ และชนะการแข่งขันเดย์โทนา 500 1967 กับโฮลแมน-มูดี เขาได้รับชัยชนะครั้งแรกในการแข่งรถสปอร์ตรายการใหญ่จากการแข่งขัน 12 ชั่วโมง ซีบริงในปีเดียวกันกับฟอร์ด อันเดรตตีแข่งขันฟอร์มูลาวันครั้งแรกที่การแข่งขันยูไนเต็ดสเตตส์กรังด์ปรีซ์ของฤดูกาล  กับโลตัส โดยผ่านรอบคัดเลือกมาด้วยตำแหน่งโพล เขาได้รับตำแหน่งแชมป์ยูเอสเอซีสมัยที่สามและชนะการแข่งขันอินเดียแนโพลิส 500 ขณะแข่งขันฟอร์มูลาวันต่อกับโลตัสในฤดูกาล  อันเดรตตีขึ้นโพเดียมครั้งแรกในการแข่งขันสเปนิชกรังด์ปรีซ์ของฤดูกาล  กับเอสทีพีด้วยรถแข่งอิสระรุ่นมาร์ช 701 เขาเซ็นสัญญากับแฟร์รารีสำหรับการแข่งรถสปอร์ตและฟอร์มูลาวัน และชนะการแข่งขันที่ซีบริงอีกครั้งในปีเดียวกัน

อันเดรตตีได้รับชัยชนะครั้งแรกในฟอร์มูลาวันที่การแข่งขันเซาท์แอฟริกันกรังด์ปรีซ์เริ่มต้นฤดูกาล  ขณะเปิดตัวกับแฟร์รารี เขาชนะการแข่งขันที่ซีบริงเป็นสมัยที่สามในการแข่งรถสปอร์ตชิงแชมป์โลกฤดูกาลถัดมา หลังจากลงแข่งแบบไม่เต็มเวลาให้แก่แฟร์รารีและพาร์เนลลีในฤดูกาล  และ  ตามลำดับ และจบการแข่งขันเอสซีซีเอคอนทิเนนทัลแชมเปียนชิปด้วยอันดับรองชนะเลิศ อันเดรตตีได้เข้าร่วมพาร์เนลลีอย่างเต็มตัวสำหรับฤดูกาล  เขาย้ายกลับไปโลตัสในฤดูกาล  และชนะการแข่งขันรายการสุดท้ายของฤดูกาลคือเจแปนนีสกรังด์ปรีซ์ พร้อมกับช่วยพัฒนารถรุ่น 78 อันเดรตตีชนะการแข่งขันกรังด์ปรีซ์สี่รายการในฤดูกาล  และอยู่ในอันดับที่สามในการชิงแชมป์โลกประเภทนักขับ เขาได้รับตำแหน่งแชมป์ในฤดูกาล  ด้วยชัยชนะการแข่งขันกรังด์ปรีซ์หกครั้ง ทำให้เขากลายเป็นแชมป์โลกฟอร์มูลาวันประเภทนักขับคนที่สองจากสหรัฐอเมริกา ภายหลังการแข่งขันที่ไร้ชัยชนะในฤดูกาล  และ  กับโลตัส เขาจึงย้ายไปอัลฟาโรเมโอในฤดูกาล  อันเดรตตีลงแข่งแทนนักขับของวิลเลียมส์และแฟร์รารีในฤดูกาล  ก่อนที่จะออกจากการแข่งขันฟอร์มูลาวันด้วยผลงานชนะเลิศในการแข่งขัน 12 ครั้ง ตำแหน่งโพล 18 ครั้ง รอบเร็วที่สุด 10 ครั้ง และอันดับบนโพเดียม 19 ครั้งตลอดอาชีพ

อันเดรตตีหันกลับมาแข่งขันอินดีคาร์อย่างเต็มตัวในฤดูกาล 1982 โดยเขาได้อันดับที่สามในการชิงแชมป์ถึงสองครั้งทั้งในฤดูกาลข้างต้นกับแพทริก และฤดูกาล 1983 กับนิวแมน/ฮาส ก่อนที่เขาจะได้รับตำแหน่งแชมป์สมัยที่สี่ในฤดูกาล 1984 ซึ่งห่างจากตำแหน่งแชมป์สมัยก่อน 15 ปี และถือเป็นตำแหน่งแชมป์แรกของเขาที่ได้รับการรับรองจากซีเออาร์ที เขาคว้าชัยชนะในฤดูกาลไปได้หกครั้งรวมถึงการแข่งขันมิชิแกน 500 เขาชนะการแข่งขันโพโคโน 500 ซึ่งจัดขึ้นที่บ้านเกิดของเขาในฤดูกาล 1986 และอยู่กับนิวแมน/ฮาสจนถึงฤดูกาล 1994 โดยชัยชนะของเขาที่ฟีนิกซ์ในฤดูกาล 1993 ทำให้เขากลายเป็นผู้ชนะการแข่งขันที่อายุมากที่สุดในประวัติศาสตร์อินดีคาร์ด้วยอายุ 53 ปี เช่นเดียวกับนักขับคนแรกที่ชนะการแข่งขันในสี่ทศวรรษที่แตกต่างกัน อันเดรตตีออกจากการแข่งขันอินดีคาร์พร้อมกับผลงานตลอดอาชีพเป็นชัยชนะ 52 ครั้ง ตำแหน่งโพล 67 ครั้ง และอันดับบนโพเดียม 141 ครั้ง ด้วยชัยชนะอย่างเป็นทางการทั้งหมด 111 ครั้งตลอดการแข่งขันกีฬาท้าความเร็วบนสนามสำคัญหลายรายการ ทำให้ชื่อของเขากลายเป็นสัญลักษณ์ของความเร็วในวัฒนธรรมประชานิยมของอเมริกา บุตรชายของเขาได้แก่ไมเคิลและเจฟฟ์ต่างเป็นนักแข่งรถเหมือนกันกับเขา โดยบุตรชายคนแรกนั้นได้รับตำแหน่งแชมป์ของซีเออาร์ทีในฤดูกาล 1991 และเป็นเจ้าของทีมแข่งรถชื่ออันเดรตตีโกลบัล อันเดรตตีจะดำรงตำแหน่งในคณะกรรมการบริหารของคาดิลแลคในการแข่งขันฟอร์มูลาวันนับตั้งแต่ฤดูกาล  ซึ่งเป็นฤดูกาลแรกของทีมเป็นต้นไป อันเดรตตีได้รับเครื่องอิสริยาภรณ์คุณธรรมแห่งสาธารณรัฐอิตาลี ชั้นตริตาภรณ์ใน ค.ศ. 2006 และมีชื่อบรรจุอยู่ในหอเกียรติยศกีฬาท้าความเร็วนานาชาติ

## สถิติการแข่งรถ
### สรุปอาชีพนักแข่งรถ

### ผลการแข่งขันฟอร์มูลาวันชิงแชมป์โลก
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)




### ผลการแข่งขันฟอร์มูลาวันแบบไม่ชิงแชมป์
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถสูตรหนึ่งชาวอเมริกัน
หมวดหมู่:นักแข่งรถชาวอเมริกัน
หมวดหมู่:แชมป์โลกฟอร์มูลาวันประเภทนักขับ
หมวดหมู่:ชาวอเมริกันเชื้อสายอิตาลี